Το Ναμύρ δέχτηκε επίθεση από τους Άγγλους και τους Ολλανδούς, όταν ξεκίνησε ο Πόλεμος της Ισπανικής Διαδοχής (1706 - 1714). Η κομητεία διεκδικήθηκε από τους Οίκους των Αψβούργων και των Βουρβόνων. Το Λουξεμβούργο και το Ναμύρ παραχωρήθηκαν από τους Γάλλους συμμάχους στον Μαξιμιλιανό Β΄ Εμμανουήλ (1712) αλλά με την Συνθήκη της Ουτρέχτης ο Μαξιμιλιανός ανήλθε στην θέση του εκλέκτορα της Βαυαρίας. Με την ίδια Συνθήκη η μαρκιωνία του Ναμύρ και οι υπόλοιπες Ισπανικές Κάτω Χώρες πήγαν στον Αυστριακό κλάδο του Οίκου των Αψβούργων.